Document ID: /roh_data/filtered/fineweb-2-filterrobots_roh.jsonl.gz/11026

En la regiun da Sargans han ils lufs stgarpà questa stad almain 55 nursas sin diversas alps. Set nursas sajan vegnidas stgarpadas ord muntaneras protegidas, communitgescha il chantun Son Gagl. Dapi var in onn vagabundescha in pèr da lufs tras la cuntrada.
Attatgà e mazzà era durant il di
Totalmain 29 nursas sajan vegnidas stgarpadas sin l'Alp Gafarra sin il territori da la vischnanca da Mels. Sin l'Alp Fursch eran quai 19 nursas. Era tar la muntanera protegida sin l'Alp Halde tar Flums ha il luf attatgà e mazzà trais nursas. En intgins cas hajan ils lufs en questa regiun stgarpà nursas durant il di.
Ord l'archiv
Enfin 25 lufs vivan en il Grischun, e quai procura era prest 20 onns suenter ch’ils emprims lufs èn turnads per emoziuns.